CELEX: 62012CA0001
Language: ro
Date: 2013-02-28 00:00:00
Title: Cauza C-1/12: Hotărârea Curții (Camera a doua) din 28 februarie 2013 (cerere de decizie preliminară formulată de Tribunal da Relação de Lisboa — Portugalia) — Ordem dos Técnicos Oficiais de Contas/Autoridade da Concorrência [Ordinul experților contabili — Reglementare privind sistemul de formare obligatorie pentru experții contabili — Articolul 101 TFUE — Asociere de întreprinderi — Restrângerea concurenței — Justificări — Articolul 106 alineatul (2) TFUE]

20.4.2013   
            
            
               RO
            
            
               Jurnalul Oficial al Uniunii Europene
            
            
               C 114/17
            
         Hotărârea Curții (Camera a doua) din 28 februarie 2013 (cerere de decizie preliminară formulată de Tribunal da Relação de Lisboa — Portugalia) — Ordem dos Técnicos Oficiais de Contas/Autoridade da Concorrência
   (Cauza C-1/12) (1)
   
   (Ordinul experților contabili - Reglementare privind sistemul de formare obligatorie pentru experții contabili - Articolul 101 TFUE - Asociere de întreprinderi - Restrângerea concurenței - Justificări - Articolul 106 alineatul (2) TFUE)
   2013/C 114/24
   Limba de procedură: portugheza
   
      Instanța de trimitere
   
   Tribunal da Relação de Lisboa
   
      Părțile din procedura principală
   
   
      Reclamant: Ordem dos Técnicos Oficiais de Contas
   
      Pârâtă: Autoridade da Concorrência
   
      Obiectul
   
   Cerere de decizie preliminară — Tribunal da Relação de Lisboa — Interpretarea articolelor 56, 57, 58, 59, 60, 61, 62, 101 și 102 TFUE — Noțiunea „asociație de întreprinderi” — Ordinul experților contabili — Crearea unui sistem de formare profesională obligatorie pentru membrii ordinului — Formare organizată exclusiv de ordin — Libertatea de stabilire și libera prestare a serviciilor
   
      Dispozitivul
   
   
               1.
            
            
               Un regulament precum Regulamentul privind obținerea de credite pentru formare (Regulamento da Formação de Créditos), adoptat de un ordin profesional precum Ordem dos Técnicos Oficiais de Contas (Ordinul experților contabili), trebuie considerat o decizie adoptată de o asociere de întreprinderi, în sensul articolului 101 alineatul (1) TFUE.
               Împrejurarea că un ordin profesional precum Ordem dos Técnicos Oficiais de Contas are obligația legală de a institui un sistem de formare obligatorie destinat membrilor săi nu poate să excludă din domeniul de aplicare al articolului 101 TFUE normele adoptate de ordinul profesional menționat, în măsura în care acestea îi sunt imputabile în exclusivitate.
               Împrejurarea că normele respective nu au o influență directă asupra activității economice a ordinului profesional menționat nu aduce atingere aplicării articolului 101 TFUE întrucât încălcarea reproșată aceluiași ordin profesional privește o piață pe care el însuși desfășoară o activitate economică.
            
         
               2)
            
            
               Un regulament care instituie un sistem de formare obligatorie a experților contabili pentru a garanta calitatea serviciilor oferite de aceștia, precum Regulamentul privind obținerea de credite pentru formare, adoptat de un ordin profesional precum Ordem dos Técnicos Oficiais de Contas, constituie o restrângere a concurenței interzisă de articolul 101 TFUE, în măsura în care, aspect care trebuie verificat de instanța de trimitere, acesta elimină concurența pe o parte semnificativă din piața relevantă în beneficiul acestui ordin profesional și impune, pe cealaltă parte a pieței menționate, condiții discriminatorii în detrimentul concurenților ordinului profesional respectiv.
            
         
      (1)  JO C 89, 24.3.2012.